Vermeende bedrieër in die hof | Maroela Media
'n 44-jarige verdagte sal na verwagting Maandag in die landdroshof in Richardsbaai verskyn ná sy Donderdag deur die Valke in hegtenis geneem is.
Kapt. Simphiwe Mhlongo, woordvoerder van die direktoraat vir prioriteitsmisdaadondersoeke (die Valke), sê die vrou is deur die Valke se eenheid in Durban, wat ernstige handelsmisdaad ondersoek, in hegtenis geneem.
"Sy het na bewering in 2018 'n vervalste eis by die Werkloosheidsversekeringsfonds (WVF) ingedien. Sy het vir Richards Bay Minerals (RBM) gewerk en die departement van arbeid het 'n bedrag van R13 940,56 aan haar uitbetaal."
'n Saak van bedrog is by die Richardsbaai-polisiestasie aanhangig gemaak en die dossier is aan die Valke oorhandig vir verdere ondersoek. Sy staan tereg op aanklag van bedrog.
Weereens n ou klein vissie. Dit is egter goed so maar die wat groot happe uit land se begroting gevat het nog steeds op vrye voet.